కండ్లకుంట (వెల్దుర్తి)
కండ్లకుంట, గుంటూరు జిల్లా, వెల్దుర్తి మండలానికి చెందిన గ్రామము. ఇది మండల కేంద్రమైన వెల్దుర్తి నుండి 25 కి. మీ. దూరం లోను, సమీప పట్టణమైన మాచర్ల నుండి 24 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1663 ఇళ్లతో, 6906 జనాభాతో 5543 హెక్టార్లలో విస్తరించి ఉంది. గ్రామంలో మగవారి సంఖ్య 3464, ఆడవారి సంఖ్య 3442. షెడ్యూల్డ్ కులాల సంఖ్య 966 కాగా షెడ్యూల్డ్ తెగల సంఖ్య 2285. గ్రామం యొక్క జనగణన లొకేషన్ కోడ్ 589810.పిన్ కోడ్: 522613. ఎస్.టి.డి.కోడ్=08642.
కండ్లగుంట (నకరికల్లు)
ప్రజలు చాలా సంప్రదాయంగాను మరియు ఇతర గ్రామాలతో పోలిస్తే ఈ గ్రామంలో సంస్కృతి వారి స్వంత శైలి కలిగి ఉంటుంది. సాధారణంగా వస్త్రధారణలో పంచె, చీరలు, లుంగీలు కాకుండా ఆధునిక వస్త్రధారణలైన ప్యాంటు, చొక్కా, చుడీదార్ వంటివి కూడా ధరిస్తారు.ఈ ఊరిలో ఏడు ఆంగన్‌వాడీ కేంద్రాలు, నాలుగు ప్రభుత్వ పాఠశాలలు ఉన్నాయి. అందులో ఒక ఉన్నత పాఠశాల మరియు మూడు ప్రాథమిక పాఠశాలలు ఉన్నాయి. ప్రస్తుతం ఒక ప్రాథమిక పాఠశాల మూసివేయబడింది.
ఈ ఊరిలోని బాల బాలికలకు, గర్బవతులకు (ముఖ్యంగా పేద వారి పిల్లలకు, పేద మహిళలకు) పుష్టికరమైన ఆహారం (సంపూర్ణ ఆహారం) అందటంలేదని, వారికి పౌష్టికాహారం అందించాలన్న ఉద్దేశంతో, ప్రభుత్వ పర్యవేక్షణలో ఏడు ఆంగన్‌వాడీ (Anganwadi) కేంద్రాలు ఏర్పాటు చేయబడినవి. గ్రామంలోని అన్ని ఆంగన్‌వాడీ కేంద్రాల్లో విద్యార్థుల హాజరును పెంచడానికి ఆంగన్‌వాడీ కార్యకర్తలు, ఆయాలు కలిసి గ్రామంలో అన్ని ఇండ్లకు వెళ్ళి పిల్లలను పంపించేలా అవగాహన కల్పించి, ఆంగన్‌వాడీ కేంద్రాల్లో పిల్లలకు పౌష్టికాహారం అందించడం ద్వారా ఆరోగ్యకరంగా ఎదుగుతారన్న విషయాన్ని తల్లిదండ్రులకు తెలుపుతారు.